
Grozījumi Ministru kabineta iekārtas likumā
Izdarīt Ministru kabineta iekārtas likumā (Latvijas Republikas Saeimas un Ministru Kabineta Ziņotājs, 2008, 13. nr.; 2009, 2., 13., 14. nr.; Latvijas Vēstnesis, 2009, 193., 205. nr.; 2010, 106., 205. nr.; 2014, 123. nr.; 2016, 48. nr.; 2022, 240.A nr.; 2023, 47. nr.) šādus grozījumus:
1. Izteikt 5. panta pirmās daļas 14. punktu šādā redakcijā:
· "14) viedās administrācijas un reģionālās attīstības ministrs;".
2. Papildināt pārejas noteikumus ar 18. un 19. punktu šādā redakcijā:
· "18. Ministru kabinets līdz 2028. gada 1. jūlijam izstrādā un iesniedz Saeimai likumprojektus par nepieciešamajiem grozījumiem citos likumos, kas saistīti ar viedās administrācijas un reģionālās attīstības ministra kompetenci un funkcijām.
· 
· 19. Līdz dienai, kad stājas spēkā attiecīgi grozījumi citos normatīvajos aktos, tajos lietotais termins "Vides aizsardzības un reģionālās attīstības ministrija" atbilst terminam "Viedās administrācijas un reģionālās attīstības ministrija", ņemot vērā Viedās administrācijas un reģionālās attīstības ministrijas kompetenci dabas aizsardzības jomā, un terminam "Klimata un enerģētikas ministrija", ņemot vērā Klimata un enerģētikas ministrijas kompetenci vides aizsardzības jomā".
Likums stājas spēkā 2024. gada 1. jūlijā.

